“Неабходна цалкам паважаць культурную разнастайнасць і самабытнасць супольнасцяў, груп і асобных людзей. У адпаведнасці з каштоўнасцямі, якія вызнаюцца супольнасцямі, групамі і асобнымі людзьмі, і захаваннем культурных норм, неабходна надаваць асаблівую ўвагу гендарнай роўнасці, удзелу моладзі і павазе этнічнай самабытнасці пры распрацоўцы і ажыццяўленні мер па ахове”. У беларускім інвентары НКС пакуль толькі праявы беларускай этнічнай культуры. Але на нашых землях шмат этнічных меншасцяў, якія захоўваюць традыцыі сваёй далёкай радзімы, значыць, у новых умовах яны з’яўляюцца для іх каштоўнасцю. Часта этнамузыказнаўцы кажуць, што маладзейшыя спявачкі “псуюць” гучанне спеўных гуртоў старэйшых носьбітаў НКС. Але як забяспечыць пераемнасць, калі не пускаць маладых далучацца? Бадай, ніяк…